als_Latn dik_Latn tur_Latn
Dashamir Shehi
Dashamir Shehi lindi në Tiranë më 1957 dhe është politikan shqiptar. Ishte zëvendës kryeminster në fillimet e viteve 90.
- Edukimi
- Ka mbaruar gjimanzin Sami Frashëri dhe pastaj ka vazhduar fakultetin bujqësor. Është kryetar i Lëvizjes për Zhvillim Kombëtar.
Ka qenë deputet në disa legjislatura të parlamentit shqiptar.
-Mesazh drejtuar Kombit Shqiptar,
me rastin e shpalljes së Lëvizjes për Zhvillim Kombëtar-
Me fjalën time përshëndetëse, në përvjetorin e Kongresit Historik të Lushnjës, të Deklaratës për Shtyp, disa muaj më parë dhe të disa intervistave të mija në mediat kombëtare, i kam përcjellë popullit shqiptar lajmin për fillimin e Lëvizjes për Zhvillimin Kombëtar.
Idetë e kësaj Lëvizjeje burojnë nga shqetësimi i madh për fatet e vendit dhe të Kombit Shqiptar. Por edhe nga vizioni i shqiptarëve patriotë për ta parë Atdheun mes kombeve të zhvilluara. Ne kemi analizuar këtë gjëndje dhe kemi përgatitur projekte konkrete për të tashmen dhe të ardhmen e Shqipërisë. Jemi konsultuar gjerësisht me njerëz të ndryshëm nga të gjitha krahinat shqiptare, me intelektualë e politikanë, që e duan me zemër Shqipërinë dhe Kombin Shqiptar. Prandaj kjo Lëvizje synon që të bashkojë çdo lëvizje që është për Zhvillim Kombëtar dhe Shoqëror.
Shqipëria ka bërë disa ndryshime pozitive, por akoma institucionet e saj janë larg kuptimit të shtetit ligjor dhe të demokracisë. Ajo sot është e ligështuar nga agresiviteti dhe konflikti politik, nga korrupsioni e krimi i organizuar, nga papunësia dhe varfëria, nga hakmarrja dhe gjakmarrja. Po personalizohet politika dhe pushteti, duke ndërhyrë mbi legjislativin dhe ekzekutivin, mbi drejtësinë dhe shtypin e lirë.
Ne kemi venë re se, në këtë kohë, politika e konfliktit, intriga, lufta për pushtet, i kanë çuar shqiptarët në mëri, në dhunë në pasivitet, duke e lënë vendin të mjeruar. Kjo situatë tregon se, klasa politike nuk e ka kuptuar ende misionin e politikës, se si duhet drejtuar shteti, se si duhet qeverisur. Politikanët janë përqendruar në një luftë të ashpër e pa moral për pushtet. Ata diskutojnë dhe veprojnë se si të mashtrojnë dhe të mposhtin njëri - tjetrin. Këto kanë bërë që shqiptarët të humbin besimin e tyre për të sotmen dhe të ardhmen. Ata e shohin se janë shmangur njerëzit patriotë, intelektualët me përgjegjësi kombëtare. Kjo gjendje rrezikon të vrasë patriotizmin, dashurinë për atdheun, idealet kombëtare.
Lëvizja për Zhvillim Kombëtar do të ringjallë besimin e humbur të popullit tek politika. Ne të gjithë, duhet të flasim me popullin, të bashkëpunojmë me njeri - tjetrin dhe të zbatojmë projekte konkrete për zhvillim. Unë i drejtohem inteligjencës së vërtetë shqiptare, e cila duhet të zgjohet e të organizohet. Ne duhet të bashkohemi për të realizuar ndryshimet që kërkon populli shqiptar. Për këtë, duhet të krijojmë rrugë të reja të mendimit intelektual dhe të veprimit politik. Ky është një rast historik për kombin shqiptar, për t’u zhvilluar si popull dhe për t’u stabilizuar si komb.
Ne shqiptarët, dëshirojmë të futemi në BE, synojmë integrimin euroatlantik. Kjo na takon se ne jemi një nga kombet më të vjetër të Europës. Por ne kërkojmë që të futemi me dinjitet kombëtar dhe ta kthejmë Shqipërinë në një urë lidhëse midis Europës dhe Mesdheut, përgjatë Koridorit Trans- Adriatik. Kjo bashkon aspiratat e shqiptarëve me interesat e SHBA dhe BE për këtë pjesë të Europës dhe do të tregojë forcën stabilizuese të faktorit Shqiptar në Ballkan. Për këtë kërkohet një mirëkuptim politik sa më i gjërë i të gjitha forcave politike shqiptare.
Jam i bindur se, kombi shqiptar ka energji dhe patriotizëm. Ne i kemi potencialet dhe inteligjencën, për të filluar këtë lëvizje të re që do të sjellë ndryshimet e dëshiruara nga të gjithë shqiptarët. Lëvizja do të përfshijë të gjithë krahët e politikës dhe të shoqërisë mbarëkombëtare, me një Ideal – Interesat Kombëtare. Kjo do të sjellë klimën e pajtimit e të mirëkuptimit në kombin shqiptar. Ne kemi nevojë për t’i besuar njëri – tjetrit. Ne duhet të largohemi nga grindjet dhe përçarjet. Ne duhet t’ja lemë kohës që të shërojë plagët tona të së kaluarës, le ta pastrojë ajo të vërtetën. Ne duhet të punojmë për të ardhmen.
Lëvizja për Zhvillim Kombëtar do të jetë shumë shpejt e pranishme në çdo qytet të vendit, në të gjithë hapsirën mbarëshqiptare. Ne kërkojmë angazhimin e intelektualëve dhe politikanëve të guximshëm e me vizion, me aftësi organizative dhe të ditur. Atdheu ka nevojë për njerëz me ndershmëri zyrtare, me forcë karakteri dhe integritet të pastër moral. Ne u bëjmë apel specialistëve, ekspertëve dhe të gjithë qytetarëve, që me vullnet e dëshirë, të mbështetin dhe të bashkohen me Lëvizjen për Zhvillim Kombëtar.
Përvoja e botërore dhe shqiptare na ka mësuar se autoriteti shtetëror, zhvillimi i administratës lidhen, në radhë të parë, me vendosjen dhe ruajtjen e rendit. Vetëm nga forca dhe stabiliteti demokratik i qeverisjes, do të garantohet zhvillimi i pa ndërprerë i Shqipërisë.
Duke vlerësuar gjendjen, qëndroj në mendimin se ndërtimi i shtetit ligjor të së drejtës, demokracia si proçes, siguria kombëtare dhe ekonomia e zhvilluar mbi bazën e pronës private, do të mbeten thelbi dhe përmbajtja e Lëvizjes sonë për Zhvillim Kombëtar. Ato na çojnë në rrugët paqësore të integrimit në Europë dhe janë objektivat tona themelore strategjike. Këto kërkojnë reformimin e thellë të pushtetit gjyqësor dhe sigurimin e pavarësisë së tij, reformimin e institucioneve kryesore të Sigurisë Kombëtare që janë përparësitë kryesore.
Për të përgatitur gjeneratën e re të kombit shqiptar, ne do të investojmë me përparësi për diturinë, për arsimin shqiptar i ndërthurur me kulturën dhe qytetërimin perëndimor. Kështu do të sigurohet arsimimi dhe punësimi i rinisë shqiptare, por do të ruhen dhe do të zhvillohen traditat dhe zakonet tona të mrekullueshme. Patriotizmi shqiptar ka treguar se mban lart Flamurin Kombëtar, di të bashkëjetojë me pakicat e tjera etnike dhe asnjëherë nuk ka realizuar agresione ndaj fqinjëve natyrorë.
Sot, një propogandë antikombëtare, e cilëson Shqipërinë si vendin më të varfër në Europë. Përkundrazi, Shqipëria është shumë e pasur dhe i ka të gjitha resurset dhe potencialet për zhvillim. Ne duhet t’i kthejmë asaj dinjitetin që meriton, duke ndalur emigrimin e trurit dhe të rinisë, si forcat më aktive të kombit shqiptar. Është detyrim shtetëror për t’u siguruar punë dhe mirëqënie këtu në Atdhe. Kët ne do ta bëjmë, bashkë me sigurimin e kushteve për të lëvizur lirisht kudo në botë, me Pasaportë Shqiptare.
Ne kemi specialistët dhe ekspertët të niveleve shumë të larta. Ne i ftojmë ata që t’i thonë mendimet e tyre për të gjitha fushat e zhvillimit të vendit dhe, ndryshe nga deri tani, ata do të gjejnë mbështetje për të zhvilluar ekonominë tonë kombëtare.
Për të arritur objektivat Lëvizja jonë vlerëson veçanërisht parakushtin themelor, ndërtimin e infrastrukturës zgjedhore demokratike për të siguruar zhvillimin e zgjedhjeve të lira, të drejta dhe të ndershme, që populli të japë verdiktin e tij.
Faktorët e ringritjes janë gjallë. Populli, falë urtësisë së tij, nuk e pranon regresin. Ai kërkon një politikë dhe zhvillim ekonomik të mbështetur në Idealin Kombëtar. Për këtë kontributi i inteligjencës dhe rinisë është i pazevendësueshëm.
Ne dëshirojmë një shtet - komb të qëndrueshëm, me interesa të përbashkëta për të gjithë shtetasit në prespektivën europiane. Ky është koncepti modern i shtetit të së drejtës. Ai mbështetet në Zhvillimin Kombëtar dhe në zgjidhjen e Çështjes Kombëtare. Kjo nuk mund të veçojë njerëzit e ditur të Shqipërisë kudo që ndodhen. Edhe çështjet madhore të kombit, jashtë kufijeve të shtetit amë, kërkojnë vëmendje dhe zgjidhje sipas një Platëforme Kombëtare, me veprime institucionalisht të kordinuara nga shteti dhe diplomacia shqiptare, nga media dhe mbarë shoqëria.
Lëvizja për Zhvillim Kombëtar u bën apel intelektualëve, atdhetarëve, politikanëve të përgjegjshëm, tërë shqiptarëve, që të bashkohen në një front të vetëm për ndryshim. Askush nuk mund të luajë me fatet e kombit shqiptar, me jetën tonë, me kulturën tonë, me historinë tonë, me popullin shqiptar. Kur nuk duan ta kuptojnë këtë, atëhere e gjithë inteligjenca dhe kombi shqiptar shpallin misionin e tyre, me zgjidhje të reja për zhvillimin kombëtar.
Jam i bindur se shqiptarët kanë mundësi të jashtëzakonëshme për ta bërë Shqipërinë një shtet modern me dinjitet kombëtar.
RROFTE SHQIPËRIA!
RROFTE KOMBI SHQIPTAR!
Vëllazërisht
NMT Leka I LZHK-ja lindi dhe u formua si nevoje e kohes si nje mundesi qe shqiptaret e ndershem dhe patriot te kene nje shtepi, nje cati politike, ku te mblidhen te gjykojne dhe te vendosin per fatin e vendit dhe te ardhmen e femijeve te tyre.
LZHK-ja ka ne qender te filozofise se vet rindertimin e shtetit shqiptar bashkimin e shqiptareve te ndare nga 50 vjet diktature e eger dhe 15 vjet tranzicion i rende dhe i veshtire; ndertimin e ekonomise se vendit te humbur dhe te coptuar nen interesat e klaneve partiake dhe grupeve monopoliste; ngritjen e dinjitetit kombetar te neperkembur nga ideologjite e vjetra dhe nga servilet e rinj; emancipimin e shoqerise shqiptare ne te gjithe komponentet e vet te nje bote eupopiane dhe perendimore.
LZHK-ja është mjeti dhe forca e vetme me te cilin miliona shqiptare kudo qe jane ne Shqipëri dhe jashte saj mund te thyejne monopolin e partive per ti kthyer te drejten e vetvendosjes mbi te drejtat dhe detyrimet e tyre shiptareve ne shoqerine e sotme.
Ne e kuptojme qe jetojme ne nje kohe kontradiktash te medha, ku partite te cilat quhen te majta dhe qeverisin Shqipërine prej 8 vitesh po ndertojne kapitalizmin me te eger dhe me antipopullor ne sherbim te nje grushti njerezish ish-komunist qe kane monipolizuar 90% te ekonomise kombetare dhe partish opozitare te cilat nuk jane te zonjat te luajne rolin e tyre ne fushen politike per arsyen e thjështë se me shume se rikthimi i opozites dhe i shqiptareve ne pushtet u intereson kontrolli politik mbi opoziten shqiptare, u intereson klani i vet personal i cili i ka cuar drejt asfiksise politike dhe praktikisht ndaj sherbeses se pushtetit abuziv qe qeveris sot ne Shqipëri.
LZHK-ja është nje levizje elektoriale e para e ketij lloji ne Shqipëri e hapur ndaj te gjithe partive, shoqatave dhe individeve te cilet duhet te kontribuojne jashte skemes se vjeter partiake ne ndertimin e nje levizje mbarkombetare dhe gjitheperfshirese. Nga kjo pikepamje, ne LZHK e kane deren e hapur te gjithe shqiptaret e ndershem dhe patriot pavaresisht nga bindjet e tyre personale dhe ideologjike, per te kontribuar per nje Shqipëri ndryshe nga kjo e sotmja, per nje Shqipëri qe ka ligj, drejtesi, rend dhe mundesi te barabarta per te gjithe, per te zhvilluar dijet dhe biznesin e tyre.
LZHK-ja ka nje simbol te madh ne krye, Z. Leka i I, jo thesht si nje trashegimtar i fronit te Shqipërise, por si trashegimtar i aftesise dhe i mundesise qe pati Zogu i I per te ndertuar shtetitn e pare shqiptar dhe per te bashkuar nje vend te ndare.
Edhe sot kemi nevoje te kemi ne krye nje symbol qe i bashkon shqiptaret, qe i ofron nje shtet te forte e te drejte, me kete nuk kuptojme aspak qe LZHK-ja është nje levizje monarkiste, do te ishte vetebllokuese dhe vetizoluese, nese do te mbështëteshim thjështë ne eksperiencen e monarkise. LZHK-ja udhehiqet nga nje trashegimtar froni por ne esence te saj qendron filozofia gjitheperfshirese, ku shqiptare me bindje te ndryshme por me te njejten deshire per te ndertuar nje shtet ku ka hapsire per te gjithe, jane bashkuar dhe do te kontribuojne per ta cuar drejt suksesit kete sipermarrje politike.
LZHK-ja nuk është thjesht nje bashkim simbolesh, personash dhe idesh per nje Shqipëri me te mire, por është njekohesisht nje program real dhe konkret per te ndryshuar situaten e sotme politike, ekonomike dhe sociale, per kete ne i ofrojme shqipetareve nje plaforme te thjështë dhe te qarte, se si mendojme ta ndryshojme situaten e sotme ne nje te ardhme te afert e ne nje realitet krejt tjeter per te gjithe shqiptaret…
…LZHK-ja duke qene nje levizje plotesisht europiane dhe moderne por njekohesisht dhe nje levizje e shqiptareve patriot, gjykon qe detyra jone është te ngreme dhe te mbajme lart dinjitetin e shqiptareve kudo qe jane, brenda dhe jashte Shqipërise, te mbroje interesa e tyre kudo qe jane, brenda dhe jashte Shqipërise. Nga kjo pikpamje ne do e shtyjme me tej te gjithe procesin integrues te Shqipërise, qofte ne KE ashtu edhe prane NATO-s. Kjo nuk do te thote aspak qe integrimi është nje qellim ne vetvete. Kjo do te thote qe do te ngreme standartin e ekonomise e te institucioneve tona, qe te jene te pranueshem dhe te barabarte me ato europiane dhe nderkombetare, por kjo do te thote njekohesisht se me ardhjen e LZHK-se ne pushtet do te perfundoje dhe politika servile dhe nenshtrimi i shqiptareve per hir te klaneve qeverisese ndaj faktoreve nderkombetar te cilet nuk i shkojne per shtat interesave kombetare. LZHK-ja i konsideron prioritare marredheniet me KE-ne. Endra e vjeter e shqiptareve duhet te behet realitet sa me shpejt qe është e mundur. Ne kete koncept ne i konsiderojme partner, miq dhe kontribues te gjithe vendet qe historikisht kane kontribuar ne europianizimin e Shqipërise sic jane Italia, Gjermania, Austria, Britania e shume te tjere, por LZHK-ja është njekohesisht nje force realiste dhe pragmatiste e cila e kupton shume mire qe ne jetojme ne nje realitet te veshtire ballkanik, ku fqinjesia e mire dhe bashkekzistenca jane kusht i domosdoshem per te rritur mireqenien dhe per te siguruar paqjen. Nga kjo pikepamje ne jemi te gatshem te bashkepunojme dhe te sigurojme bashkeveprim te qendrueshem me te gjithe fqinjet tane ballkanik. Kjo do te thote qe zgjidhja e problemit shqiptar ne ballkan do te jete ne vemendjen kryesore te LZHK-se …
…LZHK-ja konsideron prioritare dhe vendimtare marredheniet me SHBA-ne. Ne me SHBA-ne na lidh nje histori e gjate simpatie dhe respekti. Qe nga krijimi i shtetit Shqiptar ne periudhen e mbretit Zog dhe ne rezistencen nazifashiste. Histori bashkepunimi e rihapur me entuziazem ne periudhen e demokracise dhe e kulmuar me nderhyrjen ushtarake te NATO-s per clirimin e Kosoves nga okupacioni serb. Ne gjykojme qe kjo histori bashkepunimi do te vije dhe do te zgjerohet me ardhjen e LZHK-se ne pushtet. Ne i garantojme aleatet tane te SHBA-se, se te gjitha impenjimet e marra ne fushen politike juridike dhe ushtarake do te respektohen dhe do te zgjerohen me tej, sepse aleati i natyrshem i SHBA-se ne Shqipëri jane dhe do te mbeten forcat opozitare dhe progresiste, midis te cilave pa dyshim ne rradhe te pare LZHK-ja dhe kurresesi qeverite ish-komuniste, te cilat kete aleance shpeshhere e perdorin per perfitime elektorale te momentit dhe nuk mund te garantojn sigurine dhe vazhdimesine afatgjate te procesit te bashkepunimit.
MBYLLJE
Te nderuara zonja dhe zoterinj Sot LZHK-ja ben takimin e pare te madh dhe te rendesishem ne kryeqytetin e vendit, ne kryeqytetin e Kongresit te Lushnjes, pervjetorin e te cilit do ta festojme pak dite me vone. Ne kryeqytetin e shpreses ku i kemi syte te gjithe dhe ku presim nje drite per te ardhmen. Ky qytet mban ne vetvete te gjithe kontradiksionin e kohes tone, pasurine e te ndershmeve dhe te koruptuarve, varferine dhe sakmjen e mijerave fatkeqeve, mbart dijen dhe traditen e Shqipërise me te mire, mbart dhe injorancen dhe krimin, produkt i ketij kontradiksioni te madh, por ky qytet mbart ne vetvete edhe shpresen, deshiren, energjine dhe forcen per te ndryshuar Shqipërine. I duhet vetem nje leve per ta ngritur dhe ndryshuar situaten e sotme ne nje situate krejt tjeter me te qarte dhe te mbare per te gjithe shqiptaret. Kjo leve është LZHK-ja. Bashkohuni me ne, per ti dhene me shume force levizjes tone, qe nuk është thjesht e jona por
sna_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn